CELEX: 32011R1222
Language: et
Date: 2011-11-28 00:00:00
Title: Komisjoni rakendusmäärus (EL) nr 1222/2011, 28. november 2011 , millega muudetakse määrust (EÜ) nr 1010/2009 seoses kalandustoodete püügisertifikaate käsitlevate halduskokkulepetega, mis on sõlmitud kolmandate riikidega

29.11.2011   
            
            
               ET
            
            
               Euroopa Liidu Teataja
            
            
               L 314/2
            
         KOMISJONI RAKENDUSMÄÄRUS (EL) nr 1222/2011,
   28. november 2011,
   millega muudetakse määrust (EÜ) nr 1010/2009 seoses kalandustoodete püügisertifikaate käsitlevate halduskokkulepetega, mis on sõlmitud kolmandate riikidega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 29. septembri 2008. aasta määrust (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks, (1) eriti selle artikli 12 lõiget 4, artikli 14 lõiget 3, artikli 20 lõiget 4 ja artiklit 52,
   ning arvestades järgmist:
   
               (1)
            
            
               Kalandustoodete püügisertifikaate käsitlevad halduskokkulepped kolmandate riikidega on loetletud komisjoni 22. oktoobri 2009. aasta määruse (EÜ) nr 1010/2009 (millega kehtestatakse nõukogu määruse (EÜ) nr 1005/2008 üksikasjalikud rakenduseeskirjad) (2) IX lisas.
            
         
               (2)
            
            
               Elektrooniliste jälgimissüsteemide põhjal on sõlmitud kaks uut püügisertifikaate käsitlevat halduskokkulepet: Norraga ja Lõuna-Aafrikaga vastavalt 4. mail 2011 ja 21. septembril 2010.
            
         
               (3)
            
            
               Seetõttu tuleks määruse (EÜ) nr 1010/2009 IX lisa vastavalt muuta.
            
         
               (4)
            
            
               Käesoleva määrusega ette nähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1010/2009 IX lisa muudetakse vastavalt käesoleva määruse I ja II lisale.
   Artikkel 2
   Jõustumine
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 286, 29.10.2008, lk 1.
   
      (2)  ELT L 280, 27.10.2009, lk 5.
   
      I LISA
      Määruse (EÜ) nr 1010/2009 IX lisa 1. jagu asendatakse järgmisega:
      
         „1.   jagu
         
         
            NORRA
         
         PÜÜGI SERTIFITSEERIMISE SÜSTEEM
         Määruse (EÜ) nr 1005/2008 artikli 12 lõike 4 kohaselt asendatakse nimetatud määruse artiklis 12 ja II lisas osutatud püügisertifikaat kalatoodete puhul, mis on saadud Norra lipu all sõitvate laevade püütud saagist, Norra püügisertifikaadiga, mis põhineb saagi kaalumise ja registreerimise Norra süsteemil, mis on Norra ametiasutuste kontrolli all olev elektrooniline jälgimissüsteem ja tagab ametiasutustepoolse kontrolli samasuguse taseme, nagu on nõutav Euroopa Liidu sertifitseerimissüsteemi puhul.
         Norra püügisertifikaadi näidis, mis asendab Euroopa Liidu püügisertifikaadi ja reekspordisertifikaadi, on esitatud I liites.
         Määruse (EÜ) nr 1005/2008 artikli 14 lõigetes 1 ja 2 osutatud dokumente võib edastada elektrooniliselt.
         Norra nõuab püügisertifikaati Euroopa Liidu liikmesriigi lipu all sõitvate laevade püütud saagi Norras lossimisel ja Norrasse impordil.
         VASTASTIKUNE ABI
         Määruse (EÜ) nr 1005/2008 artikli 51 kohast vastastikust abi arendatakse edasi, et hõlbustada Norra ja Euroopa Liidu liikmesriikide vastavate ametiasutuste vahelist teabevahetust ja abi, mis põhineb määruses (EÜ) nr 1010/2009 sätestatud üksikasjalikel eeskirjadel vastastikuse abi kohta
         
            I liide
            
               
            
               
            
               
            
               
         ”
   
   
      II LISA
      Määruse (EÜ) nr 1010/2009 IX lisasse lisatakse järgmine jagu:
      
         „7. jagu
         
         
            LÕUNA-AAFRIKA VABARIIK
         
         Püügi sertifitseerimise süsteem
         Määruse (EÜ) nr 1005/2008 artikli 12 lõike 4 kohaselt asendatakse nimetatud määruse artiklis 12 ja II lisas osutatud püügisertifikaat kalatoodete puhul, mis on saadud Lõuna-Aafrika lipu all sõitvate laevade püütud saagist, Lõuna-Aafrika püügisertifikaadiga, mis on Lõuna-Aafrika ametiasutuste kontrolli all olev elektrooniline aruandlus- ja dokumenteerimissüsteem, mis tagab ametiasutustepoolse kontrolli samasuguse taseme, nagu on nõutav Euroopa Liidu sertifitseerimissüsteemi puhul.
         Lõuna-Aafrika püügisertifikaadi näidis, mis asendab Euroopa Liidu püügisertifikaadi ja reekspordisertifikaadi, on esitatud I liites.
         Määruse (EÜ) nr 1005/2008 artikli 14 lõigetes 1 ja 2 osutatud dokumente võib edastada elektrooniliselt.
         
            I liide
            
               
            
               
            
               
         ”